คือผมรู้สึกเวลาเวลากินของเย็นมากๆแบบไอติม หรือบางครั้งอยู่ๆก็ได้กลิ่นคาวๆในคอพอไปถุยออกมาก็มีเลือดติดออกมาเล็กน้อยนี่เกิดจากอะไรหรอครับ แต่ผมเคยไปตรวจกับมาเหมือนเคยบอกว่าผมมีอาการประมาณว่าต่อมทอนซิลผมติดเชื้อหรืออักเสบเรื้อรังนี่เหละครับ เวลาส่องกล้องเข้าไปแล้วมันจะเห็นคราบขาวๆตลอดนี่มันเกิดจากอันนี้หรือเปล่าอะครับ
สวัสดีค่ะ อาการที่น้ำลายที่ออกมามีเลือดปนออกมาเล็กน้อย อาจจะเกิดจาก การมีแผลในช่องปากเช่นตามเหงือกหรือฟันแล้วเลือดปนออกมา อาจจะเจ็บตรงตำแหน่งใดๆในปากร่วมด้วย หรือถ้าออกมาจากหลอดลมอาจจะเกิดจาก หลอดลมอักเสบจากการติดเชื้อแบคทีเรีย วัณโรคปอด หลอดเลือดฝอยบริเวณรอบๆคอหอยฉีกขาดจากการไอ มะเร็งปอด เป็นต้น การมีต่อมทอนซิลอักเสบอาจมีหนองมีเลือดออกมาได้เช่นกัน แต่การตรวจร่างกายก็จะต้องเจอต่อมทอนซิลที่อักเสบ บวม ร่วมด้วยโดยเป็นภาวะที่ควรต้องหาสาเหตุ หากยังมีเลือดออกมาปนกับน้ำลายเรื้อรัง ไม่หายไป ไม่มีแผลในปากใดๆที่มาอธิบาย คราบขาวๆที่เกิดขึ้นต้องดูว่าเป็นตรงไหน มากน้อยแค่ไหน จัดว่าเป็นภาวะก่อโรคหรือไม่ โดยถ้าเป็นคราบขาวตามเหงือกอาจเป็นกลุ่มการอักเสบของเหงือกเรื้อรัง คราบขาวที่ลิ้นอาจเป็นกลุ่มการติดเชื้อราที่มีเลือดออกมาได้หากไปขูดโดนเช่นกันเบื้องต้นบ้วนปากแปรงฟันให้สะอาดวันละ 2 ครั้ง สังเกตว่ามีแผลใดๆในปากหรือไม่ หลีกเลี่ยงการทำกิจกรรมหรือการกินอาหารอะไรก็ตามที่กระตุ้นให้มีอาการ